
Text rozhodnutia
Súd: Krajský súd Bratislava Spisová značka: 16Co/10/2011 Identifikačné číslo súdneho spisu: 1011899423 Dátum vydania rozhodnutia: 30. 11. 2011 Meno a priezvisko sudcu, VSÚ: JUDr. Edita Szabová ECLI: ECLI:SK:KSBA:2011:1011899423.1 Uznesenie Krajský súd v Bratislave v právnej veci navrhovateľa: R. Š., T. XXX, T. H. T., zast. JUDr. Ján Ciran - advokát, Hollého 750, Senica proti odporcovi: E. E., C. XX, T., zast. JUDr. Michal Mišík, Záhradnícka 64, Bratislava, o zaplatenie 16 596,95 Eur s príslušenstvom, o odvolaní navrhovateľa proti uzneseniu Okresného súdu Bratislava IV v Bratislave č. k. 4 C 14/2001 - 447, zo dňa 20.09.2011, pomerom hlasov 3:0, takto: r o z h o d o l : Odvolací súd uznesenie Okresného súdu Bratislava IV v Bratislave, č. k. 4 C 14/2001 - 447, zo dňa 20.09.2010 v napadnutej časti p o t v r d z u j e . o d ô v o d n e n i e : Súd prvého stupňa rozhodol uznesením č. k. 4C 14/2001 - 447, zo dňa 20.09. 2010, o nariadení znaleckého dokazovania, ustanovení znalca a uložil navrhovateľovi a odporcovi zložiť preddavok na trovy spojené s podaním znaleckého posudku každý vo výške 100 Eur. Proti tomuto uzneseniu v časti uloženej povinnosti zložiť preddavok na trovy znaleckého dokazovania podal včas (dňa 29.9.2011) odvolanie navrhovateľ. Odôvodnil ho tým, že ustanovenie znalca bolo navrhnuté odporcom a navrhovateľ znalecké dokazovanie považuje za snahu odporcu nezaplatiť žalovanú sumu navrhovateľovi. V konaní už jedno znalecké dokazovanie bolo nariadené a vzhľadom na skutočnosť, že od kolaudácie stavby, pri ktorej boli zistené závady, kvôli ktorým vznikla žalovaná pohľadávka, uplynulo už 12 rokov, znalec len veľmi ťažko môže zistiť či sa počas záručnej doby na diele vyskytli vady. Keďže znalecké dokazovanie navrhol odporca, mal by znášať aj preddavky naň. 16Co 10/2011 - 2 - Odvolací súd preskúmal vec podľa § 212 ods. 1 O.s.p. bez nariadenia odvolacieho pojednávania (§ 214 ods. 2 O.s.p.) a dospel k záveru, že odvolanie navrhovateľa nie je dôvodné. Podľa § 219 ods. 1) OSP odvolací súd rozhodnutie potvrdí, ak je vo výroku vecne správne. Podľa § 219 ods. 2) OSP ak sa odvolací súd v celom rozsahu stotožňuje s odôvodnením napadnutého rozhodnutia, môže sa v odôvodnení obmedziť len na skonštatovanie správnosti dôvodov napadnutého rozhodnutia, prípadne doplniť na zdôraznenie správnosti napadnutého rozhodnutia ďalšie dôvody. Odvolací súd považuje postup súdu prvého stupňa pri uložení zloženia preddavku na trovy znaleckého dokazovania za správny, nakoľko, tak ako súd prvého stupňa sám konštatuje, vykonanie znaleckého dokazovania, ktoré objasní skutočnosti dôležité pre rozhodnutie súdu je v prospech oboch účastníkov, a preto im obom bolo uložené zložiť preddavok na trovy dôkazu - znaleckého posudku. Na základe uvedených skutočností Krajský súd v Bratislave rozhodol tak ako je uvedené vo výroku tohto rozhodnutia. Poučenie: Toto uznesenie nemožno napadnúť odvolaním.

